Source: http://docplayer.fi/3958722-Liikenne-ja-viestintaministerion-julkaisuja-36-2003-l-liikennehankkeiden-hallinnollisten-menettelyjen-kehittaminen.html
Timestamp: 2018-02-25 19:52:53+00:00
Document Index: 19499119

Matched Legal Cases: ['kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ']

LIIKENNE- JA VIESTINTÄMINISTERIÖN JULKAISUJA 36/2003 /L. Liikennehankkeiden hallinnollisten menettelyjen kehittäminen - PDF
LIIKENNE- JA VIESTINTÄMINISTERIÖN JULKAISUJA 36/2003 /L. Liikennehankkeiden hallinnollisten menettelyjen kehittäminen
Download "LIIKENNE- JA VIESTINTÄMINISTERIÖN JULKAISUJA 36/2003 /L. Liikennehankkeiden hallinnollisten menettelyjen kehittäminen"
1 LIIKENNE- JA VIESTINTÄMINISTERIÖN JULKAISUJA 36/2003 /L Liikennehankkeiden hallinnollisten menettelyjen kehittäminen Liikenne- ja viestintäministeriö Helsinki, 2003
2 LIIKENNE- JA VIESTINTÄMINISTERIÖLLE Liikenne- ja viestintäministeriö asetti työryhmän selvittämään liikennehankkeiden hallinnollisten menettelyjen kehittämistä. Työn tarkoituksena oli keskittyä suuriin liikennehankkeisiin. Työryhmän toimikausi oli Työryhmän puheenjohtajaksi nimettiin hallitusneuvos Kaisa Leena Välipirtti liikenne- ja viestintäministeriöstä sekä jäseniksi lainsäädäntöneuvos Eija Siitari-Vanne oikeusministeriöstä, yli-insinööri Mikko Ojajärvi liikenne- ja viestintäministeriöstä, hallitusneuvos Auvo Haapanala ympäristöministeriöstä, ylitarkastajat Seppo Kaasinen Tiehallinnosta, Harri Yli-Villamo Ratahallintokeskuksesta ja Aila Lohikivi Tiehallinnosta. Aila Lohikivi määrättiin samalla työryhmän sihteeriksi. Työryhmä luovutti väliraportin ministeri Kimmo Sasille Työryhmän tehtävänä oli koota yhteen eri hallinnonaloilla jo tehtyjen vastaavanlaisten selvitysten lopputulokset sekä tehdä ehdotuksia keinoiksi, joilla rakennushankkeiden suunnittelun ja toteutuksen välistä aikaa voidaan lyhentää. Toimeksiannon mukaan työryhmän tuli selvittää seuraavia asioita: osallistumismahdollisuudet, hankkeiden hallinnollisten menettelyjen ja muutoksenhakujärjestelmien kehittäminen, lupajärjestelmien uudelleen tarkastelu ja täytäntöönpanojen aikaistaminen. Työryhmä on kokoontunut yhteensä 15 kertaa sekä käynyt tutustumassa E18 Muurla- Lohjanharju-projektiin. Työryhmässä on kuultu asiantuntijoina hallintoneuvos Pekka Vihervuorta korkeimmasta hallinto-oikeudesta, hallinto-oikeustuomari Anja Sahlaa Helsingin hallinto-oikeudesta, ylituomari Hannu Renvallia Turun hallinto-oikeudesta, ylituomari Pekka Kainlauria Vaasan hallinto-oikeudesta, hallinto-oikeustuomari Heikki Jukaraista Hämeenlinnan hallinto-oikeudesta, yli-intendentti Mikko Häröä Museovirastosta sekä kaavoitusasiantuntija Harri Heliniä Suomen luonnonsuojeluliitto ry:stä. Väliraportissa käsiteltyjen suurten liikennehankkeiden ja muun lähdeaineiston sekä lainsäädännön ja asiantuntijoiden kannanottojen perusteella työryhmässä nousivat esille erityisesti seuraavat asiat, joihin loppuraportissa keskitytään: vuorovaikutteisuuden kehittäminen, suunnitteluasiakirjojen selkeyttäminen, selvitysten riittävyys, valitusten käsittelyaikojen huomioon ottaminen suunnittelussa sekä mahdollisuudet vaikuttaa hallintolainkäytön tehokkuuteen. Työryhmä toteaa, että hallintolainkäytön tehokkuuden yleinen kehittäminen ei laajuutensa vuoksi luonnollisestikaan kuulu työryhmän toimeksiantoon. Tehokkuustavoitteen paremman toteutumisen yleinen selvittäminen edellyttää huomattavan laajoja hallintolainkäytön järjestämiseen liittyviä selvityksiä. Työryhmän työn kannalta huomiota tehokkuusnäkökulmasta onkin kiinnitetty pääosin siihen, voidaanko hallintotuomioistuinten pääosin kirjallista prosessia kehittää nopeammaksi esimerkiksi hallintotuomioistuinten resursseja ja työtapoja kehittämällä. Työryhmä on ollut yhteistyössä liikenne- ja viestintäministeriön samanaikaisesti asettaman, liikennehankkeiden ympäristöhaittojen vähentämisen kustannuksia selvittävän työryhmän kanssa.
3 Työryhmä luovuttaa yksimielisen mietintönsä liikenne- ja viestintäministeriölle. Helsingissä, elokuun 25. päivänä 2003 Kaisa Leena Välipirtti Eija Siitari-Vanne Mikko Ojajärvi Auvo Haapanala Seppo Kaasinen Harri Yli-Villamo Aila Lohikivi
4 SISÄLLYSLUETTELO 1 TYÖRYHMÄN TYÖN LÄHTÖKOHDAT Suuret liikennehankkeet Muu lähdeaineisto LAINSÄÄDÄNTÖ Kansainvälinen lainsäädäntö Euroopan neuvoston ihmisoikeussopimus Tiedonsaantia, yleisön osallistumisoikeutta sekä muutoksenhaku- ja vireillepanooikeutta ympäristöasioissa koskeva yleissopimus (ns. Århusin yleissopimus) Euroopan unionin ja Euroopan ihmisoikeustuomioistuimen valvontakeinot Suomen lainsäädäntö Yleistä Perustuslaki Luonnonsuojelulaki Laki ja asetus ympäristövaikutusten arvioinnista Maankäyttö- ja rakennuslaki Laki kiinteän omaisuuden ja erityisten oikeuksien lunastuksesta Laki ja asetus yleisistä teistä Lupajärjestelmät Yleistä Keskeisimmät liikennehankkeiden toteuttamisessa tarvittavat luvat Pohjoismainen lainsäädäntö VUOROVAIKUTTEINEN SUUNNITTELU Yleistä vuorovaikutuksesta Menettelylainsäädäntö Oikeusturva vaiheittaisissa hankkeissa Neuvonta Suunnitteluasiakirjojen selkeys Ympäristövaikutusten arviointimenettely Vuorovaikutus, selvitykset ja muutoksenhaku kaavoituksessa Yleis- ja tiesuunnitelmat sekä niiden hallinnollinen käsittely Yleistä Esisuunnitelmat Yleissuunnitelma Tiesuunnitelma Rakennussuunnitelma Ympäristövaikutusten arviointi Yleis- ja tiesuunnitelman hallinnollinen käsittely Muiden liikennehankkeiden suunnitelmat ja niiden hallinnollinen käsittely Ratahankkeet Lentokenttähankkeet HALLINTOLAINKÄYTTÖJÄRJESTELMÄ Yleistä Hallintolainkäytön ominaispiirteitä Yleistä... 41
5 Asianosaisuus Asian selvittäminen Katselmus ja suullinen käsittely Oikeudenkäyntikulujen korvausvelvollisuus Valitusoikeuden rajoittaminen Yleistä Valituslupa Valituskielto Täytäntöönpanon aikaistaminen ja täytäntöönpanokielto Hallinto-oikeuksien ja korkeimman hallinto-oikeuden työtilanteesta ja työskentelymenetelmistä Juttutilanne Jatkovalitusherkkyys KHO:n henkilöstöresurssit Asian käsittely ja ratkaiseminen KHO:ssa Hallinto-oikeuksien henkilöstöresurssit Asian käsittely ja ratkaiseminen hallinto-oikeuksissa TYÖRYHMÄN KANNANOTOT Yleistä Selkeät vuorovaikutteiset hallintomenettelyt Asiakirjat laaditaan selkeiksi ja ymmärrettäviksi Kansalaisten osallistumismahdollisuudet ja neuvonta järjestetään mahdollisimman tehokkaasti ja joustavasti Hallintomenettelyjen päällekkäisyydestä luopuminen Liikenneväylähankkeen suunnittelu pyritään aloittamaan niin aikaisin, että saadaan varattua riittävästi aikaa myös mahdollisille valituksille Laadukas päätöksenteko riittävään selvitykseen perustuen Hankkeeseen liittyvät selvitykset tehdään niin, että ne ovat riittäviä Päätöksen merkitykseen suhteutettu muutoksenhaku Valituslupajärjestelmän käyttöönoton laajempi tarkastelu Oikeudenkäyntikulujen määrääminen valituksen ollessa selkeästi perusteeton Valmisteluprosessin tehostaminen hallintolainkäytössä Hallinto-oikeuksien henkilöresursseja ja asiantuntemusta lisätään rekrytoimalla uusia työntekijöitä ja kouluttamalla Asian selvittelyn tehostaminen Viranomaislausunnot muutoksenhakutuomioistuimille toimitetaan tuomioistuimen asettamassa määräajassa Hankkeen yhteiskunnallisen merkittävyyden vaikutus asian käsittelemiseksi kiireellisenä VIREILLÄ OLEVAT LAINSÄÄDÄNNÖN MUUTOSHANKKEET Yleistä Maantielaki Maankäyttö- ja rakennuslain tarkistus Ympäristönsuojelulain muuttaminen Luonnonsuojelulain muuttaminen Århusin sopimus... 58
6 3 6.7 Suunnitelmien ja ohjelmien ympäristövaikutusten arviointia koskeva lainsäädäntö Vesilain kokonaisuudistus... 59
7 4 1 TYÖRYHMÄN TYÖN LÄHTÖKOHDAT 1.1 Suuret liikennehankkeet Viimeaikaisten suurten liikennehankkeiden käsittelyssä on voitu todeta, että niihin on liittynyt monenlaisia ja vaikeita ympäristöoikeudellisia kysymyksiä niin hallintomenettelyissä kuin asioiden tuomioistuinvaiheen käsittelyssä. Samalla näiden hankkeiden käsittely on kokonaisuudessaan vaatinut poikkeuksellisen paljon aikaa. Pitkäkestoisen suunnittelun aikana on myös lainsäädäntö muuttunut, mikä on saattanut vaatia vielä lisäselvitysten tekemistä. Väliraportissa on esimerkkeinä käytetty kolmea suurta liikennehanketta koskevia kuvauksia hallinnollisten menettelyjen etenemisestä. Nämä hankkeet ovat Helsinki-Vantaan lentoaseman III kiitoradan rakentaminen, valtatien 1 (E18) rakentaminen moottoritieksi välillä Lohja- Lohjanharju (Lieviö) ja Oikoradan Kerava-Lahti rakentaminen. Yhteinen piirre näille hankkeille on se, että suunnittelun alkamisesta hankkeen toteuttamiseen on kulunut yli 10 vuotta. Saman ajan sisällä ympäristöä ja maankäyttöä koskevaa lainsäädäntöä on muutettu, viranomaisorganisaatioita on uudistettu sekä kansalaisten osallistumismahdollisuuksia lisätty ja osallistumismuotoja monipuolistettu. Lisäksi Euroopan yhteisön lainsäädännön vaatimukset ovat tulleet Suomea sitoviksi. 1.2 Muu lähdeaineisto Sen lisäksi, että työryhmä on kuullut luovutuskirjeessä mainittuja asiantuntijoita, työryhmä on käyttänyt työssään seuraavia lähteitä: 1. Maankäyttö- ja rakennuslain toimivuus, Arvio laista saaduista kokemuksista (Ympäristöministeriön julkaisu, Suomen ympäristö, nro 565, Helsinki 2002). Julkaisussa on esitetty arvioita maankäyttö- ja rakennuslain toimivuudesta kahden ensimmäisen vuoden aikana saaduista kokemuksista. Arviot perustuvat ympäristöministeriön asettaman laajapohjaisen yhteistyöryhmän työhön sekä eri tahojen suorittamiin kyselyihin ja selvityksiin. Arviot koskevat mm. osallistumisen ja vuorovaikutuksen kehittymisestä, kaavoitukseen liittyvistä selvityksistä ja vaikutusten arvioinneista, kaavajärjestelmän toimivuudesta ja muutoksenhakujärjestelmästä saatuja kokemuksia. Julkaisuun sisältyy myös työryhmän kannanottoja eräistä maankäyttö- ja rakennuslain tarkistuksista. Niiden pohjalta ympäristöministeriössä on valmisteltu esitys eräistä lain tarkistuksista (tarkemmin kohdassa 6.3). Tavoitteena on, että hallituksen esitys annetaan syksyn 2003 kuluessa. Myös Suomen Kuntaliitto julkaisi samaan aikaan oman seuranta- ja arviointihankkeensa tulokset (Maankäyttö- ja rakennuslaki kuntanäkökulmasta. Suomen Kuntaliiton seuranta- ja arviointihanke ). Maankäyttö- ja rakennuslain toimivuuden seurantaa jatketaan. Esimerkiksi osallistumisen ja vuorovaikutuksen kehittymistä, kaavoituksen kestoa ja valitusmenettelyyn liittyviä kysymyksiä tullaan seuraamaan ja arvioimaan selvitysten pohjalta. Tarkoituksena on, että lain tavoitteiden toteutumista arvioitaisiin perusteellisesti siinä vaiheessa, kun laki on ollut voimassa noin viisi vuotta.
8 5 2. Korkeimman hallinto-oikeuden esitys valtioneuvostolle hallintolainkäyttöä koskevan lainsäädännön muuttamiseksi Esitys on toimitettu oikeusministeriön toimesta laajahkolle lausuntokierrokselle, joka on vielä kesken. Esityksessä ehdotetaan eräiltä osin valituslupajärjestelmän laajentamista korkeimmassa hallinto-oikeudessa. Esityksessä ehdotetaan myös eräitä muutoksia ympäristönsuojelulain mukaiseen muutoksenhakujärjestelmään sekä ehdotetaan, että nykyinen mahdollisuus valittaa täytäntöönpanon kieltämistä tai keskeyttämistä koskevasta hallinto-oikeuden ratkaisusta korkeimpaan hallinto-oikeuteen erillään pääasiasta poistettaisiin. 3. Korkeimman hallinto-oikeuden vuosikertomus vuodelta Hallinto-oikeuksien työmenetelmiä ja työmääriä koskeva selvitys (hallinto-oikeustuomarit Heikki Jukarainen ja Anja Sahla 2003). Selvityksessä on kartoitettu hallinto-oikeuksien nykyisiä työmenetelmiä ja niiden mahdollisia poikkeavuuksia. Selvityksen tekijät esittävät suorittamansa kysely- ja haastattelututkimuksen perusteella eräitä näkökohtia, joihin tulisi kiinnittää huomiota hallintotuomioistuinten toiminnan kehittämisessä. 5. Ympäristönsuojelulaista (86/2000) tehty seurantatutkimus Ympäristösuojelulain täytäntöönpano (Ympäristöministeriö 2003, ei vielä julkaistu). Kysymyksessä on ympäristöministeriön keväällä 2002 asettaman laajapohjaisen seurantatyöryhmän raportti, jossa on tutkittu ympäristönsuojelulain päätöksentekoa hallintoviranomaisissa sekä muutoksenhakua. Seurantatyöryhmän raportissa on myös tutkittu ympäristöjärjestöjen valitusoikeuden käyttämistä. 6. Tuomioistuinlaitoksen kehittämiskomitean välimietintö (KM 2003:1) Kehittämiskomitean välimietinnössä on käsitelty muun ohella tuomioistuinten, yleisten tuomioistuinten ja hallintotuomioistuinten, toimintaympäristön muutoksia, tuomioistuin roolia oikeussuoja ja konfliktinratkaisujärjestelmänä ja tuomioistuinten henkilökunnan osaamisen ja ammattitaidon turvaamista. Muutoksenhakua ja henkilöstöä koskevia kysymyksiä käsitellään vasta komitean loppumietinnössä. Komitean määräaika päättyy syksyllä Oikeusturva-asiain neuvottelukunnan työ Valtioneuvoston lokakuussa 2000 asettama oikeusturva-asiain neuvottelukunta seuraa oikeusturvan toteutumista ja pyrkii sen kokonaisvaltaiseen kehittämiseen. Neuvottelukunnan toimikausi päättyy lokakuun lopussa Neuvottelukunnan vuoden 2002 toimintaa koskeva raportti sisältää muun ohessa kannanottoja hallintolainkäytön kehittämiseksi. Kertomuksessa esitetään näkemyksiä korkeimman hallinto-oikeuden ja alueellisten hallinto-oikeuksien roolien täsmentämisestä ja ehdotuksia korkeimman hallinto-oikeuden juttumäärän vähentämiseksi. 8. Pääministeri Matti Vanhasen hallitusohjelma 2003 Hallitusohjelmassa kiinnitetään huomiota mm. seuraaviin seikkoihin:
9 6 - Oikeussuojajärjestelmän toimivuus maankäyttö- ja rakennusasioissa arvioidaan sekä selvitetään mahdollisuudet lainmuutoksin ja muin keinoin vähentää tarvetta valituksiin ja nopeuttaa valitusten käsittelyä. - Lupamenettelyjä ja asioiden käsittelyä nopeutetaan sekä palvelun asiakaslähtöisyyttä vahvistetaan. - Kansalaisten osallisuuden vahvistamiseksi ja demokratian toimivuuden parantamiseksi kehitetään kansalaisten osallistumismahdollisuuksia ja -muotoja. - Oikeusturvaa tulee saada koko maassa tasapuolisesti ja varhaisessa vaiheessa kunkin asian ratkaisemiseen soveltuvassa joustavassa menettelyssä ja kohtuullisin kustannuksin. - Hallintolainkäytön kehittämistä jatketaan. Valitusten käsittelyä nopeutetaan kiinnittäen erityistä huomiota yhteiskunnan tai alueiden kehittämisen kannalta merkittävien päätösten käsittelyaikoihin. - Julkisen hallinnon ja palvelujen saatavuutta, laatua, tuottavuutta ja tehokkuutta lisätään. Palvelujen saatavuuden ja laadun turvaaminen on ensisijaista valtion paikallistason toimintoja kehitettäessä. Tässä tarkoituksessa tehostetaan myös yhteispalvelujen toteuttamista. 9. Erfarenheter av miljöbalksreformen; DV-rapport 2002:7 Raportin valmistellut työryhmä on selvitellyt vuoden 1999 alussa Ruotsissa voimaan tulleesta ympäristökaariuudistuksesta alueellisissa ympäristöoikeuksissa ja Ympäristöylioikeudessa saatuja kokemuksia. Raportissa on kuvattu lyhyesti lainsäädäntöuudistus ja ympäristötuomioistuinten rooli. Raportissa analysoidaan ympäristöoikeuksien ratkaisujen tai niiden ratkaisuista tehtyjen valitusten jakaumaa, käsittelyaikoja ja asiaryhmiä, ympäristötuomioistuinten henkilöstöresursseja ja taloutta. Raportissa esitetään mm. eräiden vesiasioiden siirtämistä lääninhallituksille.
10 7 2 LAINSÄÄDÄNTÖ 2.1 Kansainvälinen lainsäädäntö Euroopan neuvoston ihmisoikeussopimus Euroopan neuvoston ihmisoikeussopimuksen (SopS 18-19/1990) tulkintakäytännössä on Suomen osalta ratkaisuissa huomiota kiinnitetty muun ohella siihen, että tuomioistuimet ovat laiminlyöneet kirjallisessa oikeudenkäyntimenettelyssä kontradiktoorisen periaatteen noudattamisen, kun asianosaiselle ei ole varattu mahdollisuutta tutustua tai lausua viranomaisen tai muun osapuolen toimittamiin kirjelmiin. Ihmisoikeustuomioistuimen ratkaisukäytännössä korostetaan, että kontradiktoorisen periaatteen tarkoituksena on varmistaa se, että tuomioistuimen ratkaisu ei perustu aineistoon, johon asianosaisella ei ole ollut mahdollisuutta tutustua (esimerkiksi Fortum Oyj v. Suomi ). Euroopan neuvoston ihmisoikeussopimuksen 6 artiklan mukaan jokaisella on oikeus kohtuullisen ajan kuluessa oikeudenmukaiseen ja julkiseen oikeudenkäyntiin laillisesti perustetussa riippumattomassa ja puolueettomassa tuomioistuimessa silloin, kun päätetään hänen oikeuksistaan ja velvollisuuksistaan. Mainitussa artiklassa tarkoitettujen asioiden käsittely ei lähtökohtaisesti edellytä asian käsittelyä kahdessa muutoksenhakuasteessa. Ihmisoikeussopimuksen 34 artiklan perusteella Euroopan ihmisoikeustuomioistuin voi ottaa vastaan valituksia, joissa yksityishenkilö, kansalaisjärjestö tai ryhmä väittää sopimusvaltion loukanneen heidän tunnustettuja oikeuksiaan. Kontradiktoorisen periaatteen vaatimukset merkitsevät hallintotuomioistuinten käsittelyssä sitä, että tuomioistuimella on hyvin vähäinen harkintavalta sen suhteen, mitä tuomioistuimelle asian käsittelyn kuluessa toimitettuja kirjelmiä asianosaiselle on annettava tiedoksi ja kommentoitavaksi. Ihmisoikeussopimuksen 6 artiklan vaatimuksia oikeudenmukaisesta oikeudenkäynnistä sovelletaan laajasti asioissa, joissa on ensi vaiheessa kysymys ympäristöoikeudellisesta päätöksenteosta.. Tällaisia ratkaisuja ovat esimerkiksi kaavoitusta koskevat päätökset. Kaavoitusratkaisuilla on puolestaan usein liittymäkohtia ihmisoikeussopimuksen 1 lisäpöytäkirjassa turvattuun omaisuuden suojaan. Omaisuuden suoja on myös perustuslaissa turvattu perusoikeus. Ihmisoikeussopimuksen soveltamiskäytännössä sopimuksen 13 artiklalla on lisäksi merkitystä harkittaessa tehokkaiden oikeussuojakeinojen järjestämistä ympäristöä koskevaan päätöksentekoon. Sopimuksessa itsessään ei ole määräyksiä ympäristön huomioon ottamisesta, mutta sopimuksen soveltamiskäytännön kautta on kehittynyt ympäristönsuojelua ja terveellistä ympäristöä koskevia oikeuksia sopimuksessa nimenomaisesti turvattujen eräiden muiden ihmisoikeuksien kautta. Tällaista oikeuskäytäntöä on kehittynyt erityisesti oikeutta elämään (2 artikla) ja oikeutta nauttia yksityis- ja perhe-elämän kunnioitusta (8 artikla) koskeneiden tapausten kautta.
11 Tiedonsaantia, yleisön osallistumisoikeutta sekä muutoksenhaku- ja vireillepanooikeutta ympäristöasioissa koskeva yleissopimus (ns. Århusin yleissopimus) Århusin yleissopimus, joka ei ole vielä Suomessa voimassa, sisältää määräyksiä ympäristötiedon saannista, yleisön osallistumisoikeudesta ympäristöä koskevaan päätöksentekoon sekä muutoksenhakuoikeudesta. Suomen lainsäädännössä on pitkälti taattu yleissopimuksessa tarkoitetut oikeudet, mutta tarkistustarpeita on yhä edelleen muun muassa ratahankkeiden osalta. Yleissopimuksen mukaan tuomioistuinjärjestelmän tulee olla tehokas, mutta se ei edellytä, että muutoksenhakuasteita tulisi olla kaksi Euroopan unionin ja Euroopan ihmisoikeustuomioistuimen valvontakeinot Euroopan yhteisön perustamissopimuksen 226 artiklan perusteella komissio voi antaa jäsenvaltiolle perustellun lausunnon, jos jäsenvaltio on komission mielestä jättänyt täyttämättä sille kuuluvan velvollisuuden. Komissio varaa jäsenvaltiolle kuitenkin tilaisuuden esittää huomautuksensa asian johdosta. Ennen perustellun lausunnon antamista asiasta käydään yleensä kirjeenvaihtoa jäsenvaltion ja komission kesken. Ensin jäsenvaltiolle lähetetään komissiosta kirjallisesti virallinen huomautus, johon jäsenvaltio vastaa. Jos jäsenvaltio ei noudata komission lausuntoa asetetussa määräajassa, komissio voi saattaa asian yhteisön tuomioistuimen käsiteltäväksi. Euroopan unionin elimet ja komissio eivät periaatteessa voi ohjata Suomen viranomaisten toimintaa. Varsinainen hallinnollinen alaisuussuhde puuttuu, eivätkä Euroopan unionin toimielimet toimi muutoksenhakuasteina kansallisten viranomaisten päätöksistä. Komissiolla ei valvontavaltansa puitteissa ole myöskään yleistä ohjaus- ja johtovaltaa suhteessa Euroopan unionin oikeutta toteuttaviin jäsenvaltioiden viranomaisiin. Komissio ei siten esimerkiksi voi määrätä yksittäisen hallintopäätöksen sisältöä tai lopputulosta eikä myöskään korvata kansallista ratkaisua omalla päätöksellään. Käytännössä Euroopan unionin oikeuden toteuttamisen epäsuoraa ja yleisluonteista ohjausta voi kuitenkin sisältyä etenkin erilaisiin valvontamenettelyihin. Samoin kansallisia viranomaisia oikeudellisesti sitomattomat neuvot ja ennakkokannanotot voidaan ymmärtää myös epävirallisen ja sitomattoman ohjauksen muodoiksi. Euroopan parlamentin työjärjestyksen 174 artiklan perusteella jokaisella Euroopan unionin kansalaisella sekä luonnollisella ja oikeushenkilöllä on oikeus esittää parlamentille vetoomus yhteisön toiminnan alaan kuuluvasta asiasta, joka välittömästi koskee vetoomuksen esittäjää. Euroopan neuvoston ihmisoikeussopimuksen 34 artiklan perusteella Euroopan ihmisoikeustuomioistuin voi ottaa vastaan valituksia, joissa yksityishenkilö, kansalaisjärjestö tai ryhmä väittää sopimusvaltion loukanneen heidän tunnustettuja oikeuksiaan. Kanteluita ja vetoomuksia on tehty Turku-Helsinki (E 18)-moottoritiehankkeesta. Yksittäiset kansalaiset tai kansalaisjärjestöt ovat tehneet liikennehankkeista kirjallisia kanteluja ja vetoomuksia Euroopan unionin toimielimille. Kantelujen perusteena on yleensä ollut tiettyjen julkisten ja yksityisten hankkeiden ympäristövaikutusten arvioinnista annetun neuvoston direktiivin (85/337/ETY) taikka luontotyyppien ja luonnonvaraisen eläimistön ja kasviston suojelusta annetun neuvoston direktiivin (92/43/ETY) tai luonnonvaraisten lintujen suojelusta annetun neuvoston direktiivin (79/409/ETY) väitetty rikkomus. Kanteluja ja vetoomuksia on tehty mm. moottoritiehankkeen, ratahankkeen ja muutamien satamahankkeiden osalta.
12 9 Suomen vastaukset komissiolle liikennehankkeista tehtyihin kanteluihin on valmisteltu yleensä ulkoasiainministeriön kokoamissa työryhmissä, joissa on ulkoasiainministeriön lisäksi ympäristöministeriön, oikeusministeriön sekä liikenne- ja viestintäministeriön edustus. Vastausten päälinjat on yleensä käsitelty Euroopan unionia koskevien asioiden ministerivaliokunnassa valtioneuvoston ohjesäännön (262/ 2003) 26 :n mukaisesti. Mitkään liikennehankkeita koskeneet kantelut tai vetoomukset eivät toistaiseksi ole edenneet unionin toimielinten ja Suomen valtion välistä kirjeenvaihtoa pidemmälle. 2.2 Suomen lainsäädäntö Yleistä Liikennehankkeiden hallinnollista menettelyä koskevia säännöksiä sisältyy useisiin eri lakeihin. Jotkut lait sisältävät tietynlaisia hankkeita koskevat erityissäännökset (esim. L yleisistä teistä). Tällaisten säädösten puuttuessa noudatetaan vastaavanlaisesta menettelystä olemassa olevia yleissäännöksiä (esim. hallintomenettelylaki ja lunastuslaki ). Lainsäädäntöön sisältyy myös useita säädöksiä erilaisista lupamenettelyistä. Lisäksi tuomioistuimet perustelevat ratkaisujaan yhä enenevässä määrin myös perustuslain säännöksillä. Tarkempia säännöksiä rakentamishankkeita koskevista hallinnollisista menettelyistä sisältyy seuraaviin säädöksiin: - maankäyttö ja rakennuslaki- ja asetus (132/99, 895/99) - laki ja asetus yleisistä teistä (243/54, 482/57) - laki kiinteän omaisuuden ja erityisten oikeuksien lunastuksesta (603/77) - laki ja asetus ympäristövaikutusten arvioinnista (YVA) (468/94, 268/99) - luonnonsuojelulaki ja -asetus (1096/96, 160/97) - muinaismuistolaki (295/63) - ympäristönsuojelulaki ja -asetus (86/00, 169/00) - vesilaki ja -asetus (264/61, 282/62) - maa-aineslaki ja asetus (555/81, 91/82) Siltä osin kuin laeissa ei ole hallintoviranomaisen käsittelyvaiheen menettelyä koskevia säännöksiä, menettelyjä täydentävät hallintomenettelylain (598/1982) säännökset. Hallintomenettelylain kumoaa vuoden 2004 alusta voimaan tuleva hallintolaki (434/2003/), joka on soveltamisalaltaan hallintomenettelylakia laajempi. Edellä mainituissa laeissa on myös tuomioistuinvaihetta koskevia menettelysäännöksiä, muun ohella säännöksiä käytettävästä valitusmuodosta (hallintovalitus vai kunnallisvalitus), valitusajoista, muutoksenhakutuomioistuimesta, valitusajoista ja erityisesti uusimmissa laeissa myös valittamaan oikeutetuista yksityisistä asianosaisista, järjestöistä ja viranomaisista. Hallintotuomioistuimessa noudatettavasta menettelystä muutoin, kuten esimerkiksi katselmuksen ja suullisen käsittelyn toimittamisesta, tuomioistuimen selvitysvelvollisuudesta ja oikeudenkäyntikulujen korvausvelvollisuudesta säädetään puolestaan hallintolainkäyttölaissa (586/1996). Hallintolainkäyttölakiin sisältyvät myös säännökset ylimääräisestä muutoksenhausta (kantelu, menetetyn määräajan palauttaminen ja purku).
13 10 Ympäristöasioissa, kuten muissa hallintoasioissa, on myös mahdollista tehdä hallintokantelu ylemmälle hallintoviranomaiselle alemman viranomaisen laiminlyönnin tai menettelyn johdosta. Hallintokantelun käsittelyä koskevat menettelysäännökset sisältyvät vuoden 2004 alusta voimaan tulevaan hallintolakiin. Ympäristöasioissa sekä hallintokantelut että jäljempänä tarkoitetut laillisuusvalvojille tehtävät kantelut ovat hyvin yleisiä. Kanteluiden selvittäminen sitoo kantelun kohteena olevan viranomaisen voimavaroja samoin kuin mahdollisesti myös muiden viranomaisten voimavaroja. Ympäristöasioissa voidaan muiden hallintoasioiden tavoin tehdä myös kantelu ylimmille laillisuusvalvojille, eduskunnan oikeusasiamiehelle ja valtioneuvoston oikeuskanslerille. Laillisuusvalvojilla on rinnakkainen toimivalta, joten kantelu voidaan tehdä kummalle tahansa. Näiden kantelujen käsittelystä säädetään tarkemmin eduskunnan oikeusasiamiehestä annetussa laissa (197/2002) ja valtioneuvoston oikeuskanslerista annetusta laissa (193/2000). Laillisuusvalvojat voivat ottaa asioita käsiteltäväkseen myös omasta aloitteestaan. Laillisuusvalvonnassa voidaan antaa virkamiehelle huomautus vastaisen varalta tai saattaa virkamiehen tietoon laillisuusvalvojan käsitys lain mukaisesta menettelystä taikka kiinnittää virkamiehen huomiota hyvän hallintotavan vaatimukseen sekä perus- ja ihmisoikeuksien toteutumiseen. Ääritapauksessa asiassa voidaan määrätä syyte nostettavaksi. Ylimmät laillisuusvalvojat voivat lisäksi tehdä toimivaltaiselle viranomaiselle esityksen tapahtuneen virheen oikaisemiseksi tai epäkohdan korjaamiseksi, kuten hakea purkua Perustuslaki Kansanvaltaisuus ja oikeusvaltioperiaate Perustuslain 2 :n 2 momentin mukaan kansanvaltaan sisältyy yksilön oikeus osallistua ja vaikuttaa yhteiskunnan ja elinympäristönsä kehittämiseen. Pykälässä ilmaistaan Suomen valtiojärjestyksen perustuminen demokratia- ja oikeusvaltioperiaatteelle. Suomen valtiojärjestyksen kansanvaltaisuus ilmenee julkisen vallan käytön järjestämisenä demokraattisesti. Olennainen osa kansanvaltaista valtiojärjestystä on myös kansalaisyhteiskunnan vapaan toiminnan turvaaminen, samoin kuin ihmisten mahdollisimman laajat osallistumis- ja vaikutusmahdollisuudet. Säännöksellä on läheinen yhteys perustuslain 14 :n 3 momenttiin ja 20 :n 2 momenttiin, joissa säädetään julkisen vallan tehtävästä edistää yksilön osallistumis- ja vaikutusmahdollisuuksia. Yksilön osallistumis- ja vaikutusmahdollisuuksilla on valtiosäännön kansanvaltaisuuden kannalta tärkeä merkitys, minkä vuoksi niitä koskeva säännös on perusoikeusluvun lisäksi otettu valtiojärjestyksen perusteita koskevaan lukuun. Säännös viittaa yksilön osallistumiseen ja vaikutusmahdollisuuksien turvaamiseen yhteiskunnallisen toiminnan eri tasoilla. Siten se kattaa äänestämisen lisäksi muut osallistumis- ja vaikuttamiskeinot samoin kuin kansalaisyhteiskunnan omaehtoisen toiminnan ja yksilön vaikuttamisen omassa lähiympäristössään itseensä ja elinympäristöönsä vaikuttaviin päätöksiin. Säännös viittaa myös yleisemmin erilaisiin ihmisten yhteistoiminnan muotoihin. Säännös ilmaisee siten sen periaatteen, etteivät yksilön mahdollisuudet vaikuttaa yhteiskunnan ja elinympäristön kehittämiseen voi kansanvaltaisessa yhteiskunnassa rajoittua pelkästään mahdollisuuteen äänestää vaaleissa.
14 11 Valtiollisten tehtävien jako Perustuslain 3 :n 3 momentin mukaan tuomioistuinvaltaa käyttävät riippumattomat tuomioistuimet, ylimpinä tuomioistuimina korkein oikeus ja korkein hallinto-oikeus. Tuomioistuinten riippumattomuudella tarkoitetaan sitä, että tuomioistuinten tulee olla lainkäyttötoimissaan riippumattomia muiden tahojen vaikutuksesta. Tämä koskee niin lainsäätäjää, hallitusvallan käyttäjää ja viranomaisia kuin esimerkiksi oikeusriidan osapuoliakin. Tuomioistuin on riippumaton myös oikeuslaitoksen sisällä. Ylempi tuomioistuin ei saa pyrkiä vaikuttamaan alemman tuomioistuimen ratkaisuun yksittäistapauksessa, vaan sen tulee odottaa mahdollista muutoksenhakuvaihetta. Ylimpien tuomioistuinten ennakkopäätöksillä on siten lähinnä oikeuskäytännön yhtenäisyyttä turvaava tuomioistuimia ohjaavaa merkitystä, mutta ei välitöntä oikeudellista sitovuutta yksittäisen oikeustapauksen ratkaisussa. Tuomioistuinten riippumattomuus liittyy kiinteästi perusoikeutena ja ihmisoikeutena turvattuihin oikeudenmukaisen oikeudenkäynnin vaatimuksiin, perustuslain 21 :ään ja Euroopan ihmisoikeussopimuksen 6 artiklaan. Osallistumisoikeudet Perustuslain 14 :n 3 momentin mukaan julkisen vallan tehtävänä on edistää yksilön mahdollisuuksia osallistua yhteiskunnalliseen toimintaan ja vaikuttaa häntä itseään koskevaan päätöksentekoon. Säännöksen tarkoituksena on edistää yksilön mahdollisuuksia osallistua muutoin kuin äänestämällä. Keinoina tulisivat kysymykseen mm. erilaisia osallistumisjärjestelmiä koskevan lainsäädännön kehittäminen. Ympäristöön liittyvä päätöksenteko koskettaa useita perusoikeuksia, kuten yhdenvertaisuutta (perustuslain 6 ), omaisuuden suojaa (perustuslain 15 ) ja asiakirjojen ja käsittelyn julkisuutta (perustuslain 10 ja 12 ). Vastuu ympäristöstä Perustuslain 20 :n mukaan vastuu luonnosta ja sen monimuotoisuudesta, ympäristöstä ja kulttuuriperinnöstä kuuluu kaikille. Julkisen vallan on pyrittävä turvaamaan jokaiselle oikeus terveelliseen ympäristöön sekä mahdollisuus vaikuttaa elinympäristöään koskevaan päätöksentekoon. Varsinkin suurissa rakennushankkeissa tulevat korostetusti esille ympäristöön ja luontoon liittyvät asiat. Säännös on luonteeltaan lähinnä julistuksenomainen. Säätämällä vastuun kuulumisesta kaikille on haluttu korostaa sitä, että ympäristönsuojelu edellyttää laaja-alaista yhteistyötä eri tahojen kesken. Säännös merkitsee perustuslaillista toimeksiantoa ympäristölainsäädännön kehittämiseksi siten, että ihmisten vaikutusmahdollisuuksia omaa elinympäristöään koskevaan päätöksentekoon laajennetaan. Oikeusturva Perustuslain 21 :n mukaan jokaisella on oikeus saada asiansa käsitellyksi asianmukaisesti ja ilman aiheetonta viivytystä lain mukaan toimivaltaisessa tuomioistuimessa tai muussa viran-
15 12 omaisessa sekä oikeus saada oikeuksiaan ja velvollisuuksiaan koskeva päätös tuomioistuimen tai muun riippumattoman lainkäyttöelimen käsiteltäväksi. Käsittelyn julkisuus sekä oikeus tulla kuulluksi, saada perusteltu päätös ja hakea muutosta samoin kuin muut oikeudenmukaisen oikeudenkäynnin ja hyvän hallinnon takeet turvataan lailla. Pykälä edellyttää oikeudenmukaisen oikeudenkäynnin ja hyvän hallinnon toteutumista kokonaisuutena. Perustuslain 21 :n mukaisista hyvän hallinnon ja oikeudenmukaisen oikeudenkäynnin takeista voidaan perustuslain lainvalmisteluaineiston perusteella tehdä vain rajoitettuja poikkeuksia. Rajoitusten on lisäksi täytettävä perustuslakivaliokunnan tulkintakäytännön kautta kehittyneet yleiset rajoitusedellytykset Luonnonsuojelulaki Luonnonsuojelulaki (1096/1996) on luonnon- ja maisemansuojelua koskeva erityislaki. Liikennehankkeiden suunnitteluun ja toteuttamiseen voivat vaikuttaa mm. lain luonnonsuojeluohjelmia ja -alueita, Natura 2000-verkostoa, maisema-alueita, suojeltuja luontotyyppejä sekä erityisesti suojeltavien lajien esiintymispaikkaa ja Euroopan yhteisön lajisuojelua koskevat säännökset. Luonnonsuojelualueet ovat luonnonsuojelulain nojalla pysyvästi suojeltuja alueita. Valtion mailla ne ovat pääsääntöisesti joko lailla tai asetuksella perustettuja kansallispuistoja, luonnonpuistoja tai muita suojelualueita. Yksityiselle kuuluvilla alueilla luonnonsuojelualue voidaan perustaa alueellisen ympäristökeskuksen päätöksellä. Luonnonsuojeluohjelmat ovat valtakunnallisia merkittävien luonnonarvojen turvaamiseksi laadittuja ohjelmia. Uudet ohjelmat valmistellaan luonnonsuojelulain 2 luvun mukaisesti ympäristöministeriössä ja ne vahvistaa valtioneuvosto. Ennen nykyisen luonnonsuojelulain voimaantuloa hyväksytyt suojeluohjelmat perustuvat valtioneuvoston periaatepäätöksiin. Natura verkostoon kuuluvat alueet koostuvat Euroopan yhteisön komissiolle ilmoitetuista linnustonsuojelualueista (SPA-alueet) ja alueista, jotka komissio tai neuvosto on jäsenmaiden ehdotuksesta hyväksynyt yhteisön tärkeinä pitämiksi alueiksi (SCI-alueet). Päätökset alueiden SPA-alueen ilmoittamisesta tai SCI-alueen ehdottamisesta komissiolle tekee valtioneuvosto. Näissä päätöksissä tarkoitettuihin alueisiin on sovellettava hankkeiden ja suunnitelmien arviointia ja lupamenettelyä koskevia luonnonsuojelulain 65 ja 66 :n säännöksiä. Alueiden valinnan perusteina olevia luontoarvoja, ts. luontodirektiivin liitteen I luontotyyppejä tai liitteen II lajien elinympäristöjä tai lintudirektiivin tarkoittamien lintulajien elinympäristöjä merkittävästi heikentäville hankkeille ei saa myöntää lupaa eikä niitä koskevia suunnitelmia saa hyväksyä tai vahvistaa, ellei valtioneuvosto päätä, että hanke on erittäin tärkeän yleisen edun vuoksi kuitenkin toteutettava. Maisema-alueet ovat luonnon- ja kulttuurimaiseman säilyttämiseksi ja hoitamiseksi perustettavia alueita. Valtakunnallisesti merkittävästä maisema-alueen perustamisesta päättää ympäristöministeriö, muista alueellinen ympäristökeskus. Valtioneuvoston periaatepäätös valtakunnallisesti arvokkaista maisema-alueista ja maisemanhoidon kehittämisestä (Ympäristöministeriö, mietintö 66,1992) toimii lähtökohtana maisema-alueiden perustamisessa. Suojeltuja luontotyyppejä ovat luonnonsuojelulain 29 :ssä lueteltujen luontotyyppien alueet, joista alueellinen ympäristökeskus on tehnyt rajauspäätöksen ja sen tiedoksiannon. Luonto-
16 13 tyypin ominaispiirteiden heikentäminen on tällöin kiellettyä. Luontotyyppien suojeluun liittyvä säännöksiä on lisäksi metsälain erityisen tärkeiden elinympäristöjen säilyttämistä koskevassa 10 :ssä ja fladoja, kluuvijärviä, lampia ja järviä koskevassa vesilain 1 luvun 15 a :ssä sekä luonnontilaisia uomia ja lähteitä koskevassa saman luvun 17 a :ssä. Erityisesti suojeltavan lajin esiintymispaikan, jonka rajat alueellinen ympäristökeskus on luonnonsuojelulain 47 :n mukaisesti päätöksellään määritellyt ja antanut tiedoksi, hävittäminen tai heikentäminen on kiellettyä. Erityisesti suojeltavista lajeista säädetään luonnonsuojeluasetuksella. Euroopan yhteisön lajisuojelua koskevat erityissäännökset on koottu luonnonsuojelulain 49 :ään. Luontodirektiivin liitteessä IV (a) tarkoitettuihin eläinlajeihin kuuluvien yksilöiden luonnossa selvästi havaittavien lisääntymis- ja levähdyspaikkojen hävittäminen ja heikentäminen on kielletty suoraan lain nojalla ilman erityistä päätöstä. Yksittäistapauksissa kiellosta voidaan myöntää poikkeuksia. Lajit on lueteltu luonnonsuojeluasetuksen liitteessä n:o 5. Luonnonmuistomerkeiksi voidaan rauhoittaa yksittäisiä puita, puuryhmiä, siirtolohkareita tai muita vastaavia luonnonmuodostumia. Valtion mailla rauhoituksesta päättää se viranomainen tai laitos, jonka hallinnassa alue on. Yksityismaalla sijaitsevista luonnonmuistomerkeistä päättää kunta. Rauhoitetun luonnonmuistomerkin vahingoittaminen tai turmeleminen on kielletty. Luonnonsuojelulain soveltamiskäytäntöä kaavoituksessa ja liikennehankkeissa Tampereen yleiskaava ( /2975 KHO:2002:78) Luonnonsuojelulain soveltamista koskevassa oikeuskäytännössä on muun ohella otettu kantaan siihen, miten liito-oravan suojelu vaikuttaa asuntorakentamiseen tarkoitetun yleiskaavaalueen suunnitteluun. Ratkaisu koski rakennuslain soveltamista, mutta ratkaisussa todetut periaatteet ovat sovellettavissa myös yleiskaavoitukseen maankäyttö- ja rakennuslain mukaan. Korkein hallinto-oikeus katsoi, että laajojen ja muusta asutuksesta erillään olevien alueiden osoittaminen asuntorakentamiseen silloin, kun alueilla on tehty liito-oravahavaintoja, edellyttää liito-oravalle tarpeellisten kulkureittien selvittämistä ja selvitystä vielä siitä, miten liitooravan selvästi luonnossa havaittavien lisääntymis- ja levähdyspaikkojen säilyminen kaavaa toteutettaessa voidaan turvata ja sovittaa yhteen liito-oravan suojelu muiden maankäyttötarpeiden kanssa. Kaavaa laadittaessa ei kuitenkaan ollut tarpeellisessa määrin selvitetty edellä tarkoitettuja seikkoja. Näissä oloissa ei ollut myöskään riittäviä edellytyksiä arvioida sitä, täyttävätkö aluevaraukset rakennuslain 22 :n 2 momentin vaatimukset. Valtatie 1 (E18) välillä Lohja-Lohjanharju (Lieviö), (KHO /1543) Tietä koskevaan yleissuunnitteluun liittyi ympäristövaikutusten arviointimenettelystä annetun lain mukainen arviointimenettely. Yhteysviranomainen oli antanut lain 12 :n mukaisen arviointiselostusta koskevan lausuntonsa Lausunnon mukaan arviointimenettelyä oli sovellettu lainmukaisesti ja yhteysviranomaisen edellyttämällä tavalla. Liikenneministeriö teki yleissuunnitelmien perusteella hanketta koskevan toimenpidepäätöksen, jonka perusteella tiesuunnitelman laatiminen aloitettiin.
17 14 Valittajat vetosivat muun muassa siihen, että hankkeen vaikutus liito-oraviin ei ollut tarkasteltavana mainitussa arviointimenettelyssä. Tien rakentamisesta aiheutuvaa liito-oravien lisääntymis- ja levähdyspaikkojen tuhoutumista, osittain tuhoutuvien reviirien elinkelpoisuutta, liito-oravien kulkureittejä ja tien vaikutusta niihin, metsämantereiden muita mahdollisia esiintymiä sekä mahdollisuuksia lieventää tiestä aiheutuvia haittoja selvitettiin vasta vuonna Ratkaisunsa perusteluissa korkein hallinto-oikeus totesi muun muassa, että useiden suojeltavien eläinlajien lisääntymis- ja levähdyspaikat ja muutkin esiintymisalueet muuttuvat jatkuvasti. Kun Suomessa on luonnontieteellisen keskusmuseon arvion mukaan liitooravaa, tilanne ympäristövaikutusten arvioinnin kannalta vaihtuu alinomaa. Uusien tietojen saanti ei edellytä uuden ympäristövaikutusten arvioinnin toimittamista, vaan aikaisempia selvityksiä on tarvittaessa täydennettävä aina kunkin hankkeen lupakäsittelyyn saakka mukaan lukien mahdollinen muutoksenhaku. Kyseistä tiesuunnitelman hyväksymispäätöstä koskevien valitusten käsittely hallintotuomioistuimissa on kestänyt yhteensä noin kolme vuotta. Tiehallinto hyväksyi tiesuunnitelman ja korkeimman hallinto-oikeus antoi päätöksen Valtatie 1 (E18) välillä Muurla-Lohja Valtatietä 1 (E18) välillä Muurla-Lohja koskevan hankkeen osalta on jouduttu hakemaan kahta luonnonsuojelulain 49 :n mukaista poikkeuslupaa, koska hankkeen toteuttaminen hävittää yhden liito-oravan lisääntymis- ja levähdyspaikan sekä heikentää kuutta liito-oravan lisääntymis- ja levähdyspaikkaa. Luonnonsuojelulain 49 :n 1 momentin mukaan mm. liito-oravan selvästi luonnossa havaittavien lisääntymis- ja levähdyspaikkojen hävittäminen ja heikentäminen on kielletty. Lain 3 momentin mukaan alueellinen ympäristökeskus voi yksittäistapauksessa myöntää luvan poiketa tästä kiellosta. Uudenmaan ja Varsinais-Suomen ympäristökeskukset myönsivät poikkeusluvat kesäkuussa Luvista valitettiin hallinto-oikeuteen. Turun hallinto-oikeus hylkäsi valitukset päätöksellään Valitusten käsittely on vielä kesken Helsingin hallinto-oikeudessa. Kerava-Lahti oikorata Oikoradan vaikutuspiirissä sijaitsevat Ohkolanjokilaakso ja Vähäjärvenkallioiden vanha metsä ovat alueita, jotka on ehdotettu Natura 2000 verkostoon luontodirektiivin mukaisina SCIalueina. Oikoradan yleissuunnitelmaa tarkennettiin vuonna 1998 näiden alueiden kohdalta. Ratahallintokeskuksen saman vuoden lopulla teettämässä Natura-arviossa todettiin, että pääosa Vähäjärvenkallioiden vanhan metsän alueesta keskeisine piirteineen säilyy ja radan alle jää kapea metsäkaistale. Edustavimmat ja merkittävimmät osat alueen suojeluperusteina olevista vanhoista metsistä säilyivät koskemattomina. Ympäristökeskuksen lausunnon mukaan ratahanke ei siten merkittävästi heikennä Natura-alueiden luontotyyppejä ja lajeja tai niiden elinympäristöjä siten, että luontotyyppien ja lajien elinympäristöjen suojelun taso vaarantuisi. Oikoradan lunastuslupahakemuksen valmistelun aikoihin syksyllä 2001 tuli tietoon Lukkokosken alueella liito-oravan esiintymispaikka, joka näytti jäävän radan linjauksen alle. Ratahallintokeskus teetti asiasta perusteellisen selvityksen talvella ja keväällä 2002 oikoradan koko suunnittelujaksolta. Selvityksen johtopäätöksenä todettiin, että radan rakentaminen ei hävitä eikä heikennä selvityksessä löydettyjä liito-oravaesiintymiä. Lukkokosken
18 15 alueella tehdyt havainnot viittasivat siihen, että liito-orava oli asuttanut metsää talvella 2002, mutta sen jälkeen hävinnyt, tai liito-orava oli vain käynyt alueella. Valtioneuvosto myönsi oikoradalle lunastusluvan ja ennakkohaltuunottoluvan Korkein hallinto-oikeus jätti lunastusluvasta tehdyn valituksen liian myöhään tehtynä tutkimatta ja, käsiteltyään hakijan kirjoituksen lainvoiman saaneen päätöksen purkamista koskevana hakemuksena, hylkäsi valituksen Lunastuslupa-asia tuli lopullisesti ratkaistuksi 14 kuukautta valtioneuvoston päätöksen antamisen jälkeen. Vuosaaren satamaa ja sen liikenneyhteyksiä koskevan seutukaavan vahvistaminen (KHO:2002:48) Luonnonsuojelulain tulkinnasta on kysymys myös Vuosaaren satamaa ja sen liikenneyhteyksiä koskevan seutukaavan vahvistamista koskevassa korkeimman hallinto-oikeuden päätöksessä. Korkein hallinto-oikeus katsoi arviointi- ja lausuntomenettelyn osoittavan, että satamahankekokonaisuus heikentää alueen luontoarvoja. Korkeimman hallinto-oikeuden näkemyksen mukaan arvioinnit ja lausunnot eivät kuitenkaan osoita, että heikentyminen kohdistuisi luonnonsuojelulain 66 :n 1 momentissa ja luontodirektiivin 6 artiklassa tarkoitetuin tavoin merkittävänä niihin luontoarvoihin, joiden suojelemiseksi Mustavuoren lehto ja Östersundomin lintuvedet on sisällytetty Natura 2000-verkostoon. Seutukaavan hyväksymispäätöksestä tehdyt valitukset hylättiin korkeimmassa hallinto-oikeudessa. Työryhmän kannanotto Liikenneväylähankkeen suunnittelu pyritään aloittamaan niin aikaisin, että saadaan varattua riittävästi aikaa myös mahdollisille valituksille. Koko hallituskauden mittainen investointiohjelma antaisi mahdollisuuden hankkeiden joustavaan aloittamiseen suunnitteluvalmiuden mukaan. Käytännössä on todettu, että liikennehankkeiden suunnitteluun liittyvät selvitykset ovat yleensä olleet riittäviä. Oikeuskäytännön perusteella hallintotuomioistuimet ovat harvoin joutuneet palauttamaan suunnitelman uudelleen käsiteltäväksi. Selvitysten riittävyyteen ja laatuun kestävän kehityksen vaatimukset huomioon ottaen on kuitenkin paikallaan kiinnittää edelleen huomiota ympäristövaikutusten riittävän huomioon ottamisen varmistamiseksi, valitusten välttämiseksi ja suunnitelmien palauttamispäätösten pitämiseksi edelleen vähäisinä Laki ja asetus ympäristövaikutusten arvioinnista Ympäristövaikutusten arvioinnista annetun lain tavoitteena on edistää ympäristövaikutusten arviointia ja yhtenäistä huomioon ottamista suunnittelussa ja päätöksenteossa sekä samalla lisätä kansalaisten tiedonsaantia ja osallistumismahdollisuuksia. Ympäristövaikutusten arviointimenettelyllä tarkoitetaan menettelyä, jossa selvitetään ja arvioidaan tiettyjen hankkeiden ympäristövaikutukset ja kuullaan viranomaisia ja niitä, joiden oloihin tai etuihin hanke saattaa vaikuttaa.
19 16 Ympäristövaikutuksella tarkoitetaan hankkeen tai toiminnan aiheuttamia välittömiä ja välillisiä vaikutuksia Suomessa ja sen alueen ulkopuolella: a) ihmisen terveyteen, elinoloihin ja viihtyvyyteen; b) maaperään, vesiin, ilmaan, ilmastoon, kasvillisuuteen, eliöihin ja luonnon monimuotoisuuteen; c) yhdyskuntarakenteeseen, rakennuksiin, maisemaan, kaupunkikuvaan ja kulttuuriperintöön; d) luonnonvarojen hyödyntämiseen; sekä e) a-d kohdissa mainittujen tekijöiden keskinäisiin vuorovaikutussuhteisiin. Liikennehankkeita, joihin sovelletaan arviointimenettelyä, ovat esimerkiksi moottoriteiden ja moottoriliikenneteiden rakentaminen, kaukoliikenteen rautateiden rakentaminen, lentokenttien rakentaminen, kun pääkiitorata on vähintään 2100 metriä pitkä, sekä tietyin edellytyksin mm. vesiväylät ja satamat. Lisäksi lakia sovelletaan yksittäistapauksissa ympäristöministeriön niin erikseen päättäessä sellaiseen hankkeeseen, joka todennäköisesti aiheuttaa laadultaan ja laajuudeltaan merkittäviä haitallisia ympäristövaikutuksia Maankäyttö- ja rakennuslaki Vuoden 2000 alusta voimaan tulleen maankäyttö- ja rakennuslain yleisenä tavoitteena on järjestää alueiden käyttö ja rakentaminen niin, että siinä luodaan edellytykset hyvälle elinympäristölle sekä edistetään ekologisesti, taloudellisesti, sosiaalisesti ja kulttuurisesti kestävää kehitystä. Lain tavoitteena on myös turvata jokaisen osallistumismahdollisuus asioiden valmisteluun, suunnittelun laatu ja vuorovaikutteisuus, asiantuntemuksen monipuolisuus sekä avoin tiedottaminen käsiteltävinä olevissa asioissa. Maankäyttö- ja rakennuslain kaavajärjestelmään kuuluvat maakuntakaava, yleiskaava ja asemakaava. Kunnat voivat laatia myös yhteisen yleiskaavan. Maakuntakaavassa ratkaistaan maakunnalliset maankäyttökysymykset, yleiskaava keskittyy kunnan laaja-alaisiin kysymyksiin ja asemakaava rakennushankkeen toteutuksen ja lähiympäristön muotoutumisen kaavalliseen ohjaukseen. Maankäyttö- ja rakennuslaki sisältää myös uuden alueidenkäytön ohjauksen muodon, valtakunnalliset alueidenkäyttötavoitteet, jotka valtioneuvosto on hyväksynyt. Lain 5 :ssä on määritelty alueiden käytön suunnittelun yleiset tavoitteet. Ne ovat kaikille kaavamuodoille yhteiset. Tavoitesäännös sisältää ne asiat, joita kaavoituksella pyritään edistämään. Alueiden käytön suunnittelun tavoitteina ovat mm. turvallinen, terveellinen ja viihtyisä sekä eri väestöryhmien tarpeet huomioon ottava elinympäristö. Tavoitteena on myös edistää rakennetun ympäristön kauneuden ja kulttuuriarvojen sekä luonnon monimuotoisuuden ja luonnonympäristön arvojen vaalimista. Myös liikenteen tarkoituksenmukainen järjestäminen, erityisesti joukkoliikenteen ja kevyen liikenteen toimintaedellytysten edistäminen sekä maakunnan ja kunnan elinkeinoelämän toimintaedellytysten edistäminen ovat kaavoituksen tavoitteina. Tavoitteita toteuttavat kunkin kaavamuodon oikeudelliset sisältövaatimukset, jotka ovat pohjana esimerkiksi muutoksenhaulle kaavan sisällöllisen lainvastaisuuden perusteella. - Kaavojen oikeudelliset sisältövaatimukset on laissa määritelty eri kaavamuotojen tehtävien perusteella. Maankäyttö- ja rakennuslaki on lisännyt kaavoituksen merkitystä ympäristöön vaikuttavien toimenpiteiden yhteensovittamisessa alueidenkäytön kannalta. Tähän suuntaan vaikuttavat kaavojen uudet sisältövaatimukset, valtakunnalliset alueidenkäyttötavoitteet ja muuhun lainsäädäntöön (mm. tielakiin ja vesilakiin) tehdyt muutokset.
20 17 Lain 9 :n mukaan kaavan tulee perustua riittäviin tutkimuksiin ja selvityksiin. Tämä tarkoittaa ns. perusselvityksiä, jotka voivat koskea mm. luonnonoloja, rakennettua ympäristöä, ympäristön tilaa, olevia ja suunniteltuja toimintoja ja niiden kehitysnäkymiä. Kaavaa laadittaessa on sen toteuttamisen ympäristövaikutukset ja muut vaikutukset tarpeellisessa määrin selvitettävä. Maankäyttö- ja rakennuslaissa painotetaan erityisesti vuorovaikutuksen ja kaavoituksesta tiedottamisen merkitystä. Kaavaa valmisteltaessa on oltava vuorovaikutuksessa niiden henkilöiden ja yhteisöjen kanssa, joiden oloihin tai etuihin kaava saattaa huomattavasti vaikuttaa. Kaavoja valmistelevien viranomaisten on tiedotettava kaavoituksesta sillä tavoin, että niillä, joita asia koskee, on mahdollisuus seurata kaavoitusta ja vaikuttaa siihen. Maankäyttö- ja rakennuslaki korostaa kuntien päätösvaltaa ja vastuuta alueidenkäytön suunnittelussa sekä rakentamisen ohjauksessa ja valvonnassa. Valtion valvontaa kaavoituksessa on maankäyttö- ja rakennuslaissa kevennetty poistamalla kuntatason kaavojen alistusmenettely. Valtion roolin painottuminen neuvonta- ja asiantuntija-avun antamiseen vahvistusmenettelyn sijaan edellyttää aikaisempaa tiiviimpää vuorovaikutusta kuntien ja valtion viranomaisten kesken. Merkittävistä kaavahankkeista käydään kaavoitusprosessin aikana viranomaisneuvotteluja. Alueellisilla ympäristökeskuksilla on myös yleinen laillisuusvalvontatehtävä kuntien kaavoitukseen ja rakennustoimeen. Ympäristökeskuksilla on myös valitusoikeus kuntien kaavapäätöksistä ja eräistä lupapäätöksistä. Alueellinen ympäristökeskus voi myös tehdä kunnalle kirjallisen oikaisukehotuksen, jos yleiskaava tai asemakaava on laadittu vastoin valtakunnallisia alueidenkäyttötavoitteita tai muutoin lainvastaisesti. Edellytyksenä on lisäksi, että on yleisen edun mukaista saattaa asia kunnassa uudelleen päätettäväksi. Kunnan on oikaisukehotuksen johdosta tehtävä kaavaa koskeva uusi päätös. Siinä kunta voi joko pysyttää kaavan hyväksymispäätöksen ennallaan tai muuttaa sitä. Yleiskaavan ja asemakaavan hyväksymistä koskevasta kunnan päätöksestä valitetaan hallintooikeudelle. Maakuntakaavan ja kuntien yhteisen yleiskaavan hyväksymispäätöksestä valitetaan ympäristöministeriöön, jossa valitukset ratkaistaan vahvistusmenettelyn yhteydessä. Asuntorakentamisen kannalta tai muutoin yhteiskunnallisesti merkittävää asemakaavaa koskeva valitus on lain mukaan käsiteltävä kiireellisenä. Valitusoikeus kaava-asioissa on maankäyttö- ja rakennuslaissa säilynyt pääosin aikaisemman kaltaisena. Järjestöjen valitusoikeus on laajentunut jonkin verran. Alueellisilla ja paikallisilla yhteisöillä on toimialaansa liittyvissä asioissa valitusoikeus toimialueellaan. Esimerkiksi yhdistyksen valitusoikeus ei siten enää määräydy kotikunnan vaan toimialueen perusteella. Maankäyttö- ja rakennuslain mukaiseen lupajärjestelmään kuuluvat rakennuslupa, eräitä vähäisempiä rakentamistoimenpiteitä koskeva toimenpidelupa, maisemaa muuttavia maanrakennus- ym. toimenpiteitä koskeva maisematyölupa ja rakennuksen purkamista koskeva purkamislupa.